tomron87/hebrew-wikipedia-sentences-corpus huggingface dataset:
אסירות נקראות "לא-נשים" (Unwoman), ומשועבדות למוות בפינוי פסולת רעילה במושבות.
"איזבליות" (על שם הדמות המקראית) הן יצאניות בבתי בושת סודיים הפועלים אך ורק לגברי האליטה ואינן מוגבלות בלבושן.
מהגברים, "העיניים" הם משטרה חשאית שמתצפתים על האוכלוסייה הכללית ובודקים סימנים של מרד.
ישנם ציידים שיורים בכל מי שמנסה לברוח מהמדינה.
ג'ון אוסבורן, ששמה, כשם כל השפחות, שונה לשלפרד (Offred), על שם האדון שלה ("Of Fred"; בתרגום חופשי: של פרד) היא השפחה המצוותת לביתו של מפקד גלעדי בשם פרד ווטרפורד ואשתו סרינה ג'וי.
שלפרד כפופה לחוקים קפדניים ובחנים מתמידים; מילה או מעשה בלתי הולם מוביל לענישה אכזרית.
בטרם נלכדה במלתעות "גלעד" הופרדה מבן זוגה ובתה נלקחה ממנה ואומצה ב"גלעד" על ידי מפקד ואשתו חשוכי ילדים, ניהלה אורח חיים חופשי של אשה ב, השכלה אקדמית, משרה של עורכת ספרותית, זוגיות.
כל שנותר לה בשבייה הוא לציית לחוקים של גלעד בתקווה שיום אחד תוכל לשוב ולחיות בחופשיות ולהתאחד עם בתה ובן זוגה.
לזוג ווטרפורד, מחלוצי "גלעד", יש קונפליקטים משלהם עם המציאות של החברה שהם עזרו ליצור.
בעונה הראשונה של הסדרה, אנו פוגשים את ג'ון אוסבורן, ששמה כעת אופרד, במשטר הטוטליטרי של גלעד, שקם לאחר מלחמת אזרחים שנייה באמריקה.
לאחר שנפרדה בכוח מבעלה לוק ובתה חנה במהלך מנוסה כושלת, ג'ון נלכדת על ידי צבא רפובליקת גלעד והיא מוצבת כשפחה בביתו של המפקד פרד ווטרפורד ואשתו סרינה ג'וי, שם היא נאלצת לעבור טקסים משפילים כדי להרות.
היא יוצרת קשרים זהירים עם שפחות אחרות, כמו מוירה וג'נין, ומגלה רשתות התנגדות בתוך הבית, הכוללת את נהגו של המפקד פרד ששמו ניק.
ג'ון לומדת על האכזריות של המשטר דרך עונשים קשים, הוצאות להורג פומביות והדחקת זכויות נשים.
פלאשבקים חושפים את הידרדרות ארצות הברית ועליית גלעד, כולל תהליך אובדן עבודות וחשבונות בנק לנשים.
חוסנה של ג'ון גדל כשהיא מתכננת להתנגד למשטר, ומגלה שהיא בהריון, מה שמסבך את יחסיה עם סרינה.
העונה מסתיימת בהובלתה של ג'ון על ידי משמר, אך עם ניצוץ של תקווה להתנגדות.
בעונה זו, ג'ון נשארת בגלעד, יולדת בת בשם ניקול, שנתפסה כבתו של ניק.
היא מתלבטת אם לברוח, ובסופו של דבר שולחת את ניקול לבטחה עם אמילי דרך רשת ההתנגדות, אך בוחרת להישאר כדי למצוא את חנה ביתה הראשונה מבעלה לוק.
סרינה ג'וי, נואשת לילד, גורמת למתחים בבית, בעוד המפקד ווטרפורד סובל מהשלכות מעשיו.
פעילויות ההתנגדות של ג'ון מתגברות, והיא מארגנת התקפה על אירוע מרכזי בגלעד.
העונה חוקרת את המחנות הרעילים בקולוניות, לשם נשלחת אמילי, ומציגה את הקשרים בין השפחות.
פלאשבקים מראים את ההסלמה של הדיכוי לפני גלעד.
יחסיה של ג'ון עם ניק מעמיקים תחת איומים מתמידים, וסרינה מראה סדקים באמונתה במשטר.
ג'ון חווה עונשים פסיכולוגיים מדודה לידיה, אך חוסנה גובר.
העונה מסתיימת עם ג'ון עדיין בגלעד, נחושה להילחם, בעוד בעלה לוק שהצליח להמלט חי בקנדה כפליט.
בעונה השלישית, ג'ון הופכת למנהיגה בהתנגדות, ופועלת בהברחת ילדים מגלעד כדי לאחד משפחות.
היא מתמודדת עם סכנות גוברות, כולל מהדודה לידיה, שמכפיפה את השפחות למשמעת קשה.
המפקד לורנס, דמות מורכבת, מסייע למאמציה של ג'ון ומגלה מחלוקות פנימיות במשטר.
שאיפותיה של סרינה משתנות, והיא מחפשת כוח בתוך גלעד.
מעשיה של ג'ון גורמים לאבדות משמעותיות, אך היא ממשיכה להוות השראה להתנגדות.
העונה חוקרת את חייהם של הפליטים בקנדה, שם לוק ומוירה פועלים נגד גלעד.
ג'ון מארגנת מבצע הצלה גדול, הכולל הברחת עשרות ילדים מגלעד שבמהלכו היא נפצעת באופן קשה.
יחסיה עם ניק נבחנים, וסרינה מתחילה לשתף פעולה עם השלטונות בקנדה.
העונה הרביעית מתחילה בהצלתה של ג'ון על ידי אחיותיה השפחות שמבריחות אותה ברחבי גלעד.
הדודה לידיה מעונה על ידי השלטונות לאור המבצע של ג'ון והשפחות אך בסוף מזוכה.
בהמשך ג'ון מצליחה לברוח לקנדה ומתאחדת עם בעלה לוק וביתה ניקול, אך סובלת מפוסט-טראומה ומאנטי-פליטים.
היא מצטרפת להתנגדות, תוקפת את גלעד מחוץ.
בגלעד, ג'נין והדודה לידיה מנווטות בתפקידיהן, עם ג'נין סובלת מהתעללות תחת המפקד לורנס ונעמי פוטנאם.
מאמציה של ג'ון מובילים להתקפות על גלעד, אך היא מותקפת, שורדת ניסיון רצח.
לוק הורג את התוקף, מה שמוביל לצו מעצר נגדו.
העונה חוקרת את השפעת גלעד על קנדה, עם סרינה ופרד כלואים ומשפטים.
ג'ון מעידה נגד הווטרפורדים, חושפת זוועות.
יחסים מתוחים בין ג'ון לסרינה מתפתחים.
העונה מסתיימת עם ג'ון וסרינה, שתיהן ברכבת פליטים, מול עתיד לא ידוע.
בעונה החמישית, ג'ון בקנדה מתמודדת עם מתחים אנטי-פליטים, נדרסת על ידי אוהד גלעד, ולוק הורג את התוקף, מה שגורם להם לברוח.
הם מתכננים לברוח לאלסקה, אך לוק מקריב עצמו למען ג'ון וניקול.
ברכבת, ג'ון פוגשת את סרינה ובנה נואה, יוצרת איחוד מתוח.
בגלעד, ג'נין מתנגדת להתעללות, מה שמוביל להסרתה על ידי העיניים, ומעציבה את דודה לידיה.
ניק, עדיין מאוהב בג'ון, עובד בסתר עם ממשלת ארצות הברית ומתעמת עם המפקד לורנס, מה שמאמץ את נישואיו.
העונה חוקרת את חדירת גלעד לקנדה, עם סרינה מנסה לבנות השפעה.
ג'ון מתקשה להגדיר מחדש את זהותה.
העונה מסתיימת בסכסוכים לא פתורים ובריתות שבריריות.
בעונה השישית והאחרונה של "סיפורה של שפחה", מסעה של ג'ון וסרינה לוקח תפנית בלתי צפויה, בעוד מוירה מקבלת החלטה נועזת וניק מתמודד עם מבקר רב עוצמה.
ג'ון מנסה להסתגל לקהילה חדשה, וסרינה מחפשת מקלט, כשלוק ומוירה לוקחים סיכון משמעותי.
ג'ון נאבקת להציל את יקיריה, בעוד המפקד לורנס זוכה להשפעה על ידי קבלת דיפלומטים לניו בת'להם, ואנט לידיה מחפשת את ג'נין.
ג'ון משבשת את תוכניות המורדים, ולאחר מכן היא ומוירה פועלות במסווה, עם סרינה וניק מקבלים החלטות גורליות.
במהלך העונה ג'ון מסייעת למורדים ועוזרת לפיצוץ מטוס שנשא את המפקדים הבכירים של גלעד כשבטיסה נספים גם המפקדים ניק ולורנס.
לאחר גילוי מזעזע, ג'ון מאבדת שליטה, וסרינה מתכננת עתיד יוקרתי.
ג'ון מסתתרת במקום בלתי צפוי, והיא ומוירה מבצעות תוכנית מסוכנת, בעוד גלעד מדכאת את המורדים, מה שמוביל את ג'ון להתמודד עם האתגר הגדול ביותר שלה.
הדודה לידיה עוברת לעזור לג'נין ולמורדים.
העונה מסתיימת עם ג'ון מהרהרת בחוויותיה ומחליטה על צעדיה הבאים, תוך התמודדות עם רפורמות בגלעד ודילמות מוסריות תוך שהיא ממשיכה את המרד שלה בכתיבת הסיפור האישי שלה.
שם השחקנ/ית שם הדמות אודות הדמות שם אמיתי כינוי/ים אליזבת מוס ג'ון אוסבורן שלפרד / שלג'וזף השפחה.
ג'וזף פיינס פרד ווטרפורד המפקד מפקד בכיר במשטר "גלעד" ואדונה של שלפרד.
איבון סטרהובסקי סרינה ג'וי ווטרפורד רעייתו של פרד.
אלקסיס בלדל אמילי שלגלן / שלסטיבן / שלרוי / שלג'וזף שותפתה לקניות של שלפרד.
נחשבת ל"בוגדת מגדר" בשל היותה לסבית.
מדליין ברואר ג'נין שלוורן / שלדניאל / שלהווארד שפחה פגועה בנפשה, שעינה הימנית נעקרה בשל התנהגות לא נאותה.
אן דאוד לידיה הדודה לידיה חונכת השפחות האכזרית.
פגבנל לוקאס "לוק" בנקול בעלה של ג'ון, לפני שהיא הפכה לשפחה.
מקס מינגלה ניק בליין נהגו של פרד ונהג מרוצים לשעבר משיקגו.
סמירה ויילי מוירה רובי חברתה הטובה של ג'ון מימיה במכללה.
אמנדה ברגל ריטה מרתה אם הבית שבו מתגוררת ג'ון.
בראדלי ויטפורד ג'וזף לורנס מפקד בכיר במשטר "גלעד", ממייסדי המושבות ואבי התכנית הכלכלית שלהן.
מתכתב עם לורנס אוליפנט, מחבר 'ארץ הגלעד' ואבי התכנית המעשית לישב את הגלעד ביהודים בסוף המאה ה-19.סאם ייגרמארק טואלוסוכן ממשלת ארצות הברית שסרינה פוגשת בקנדה.איוור קרדייןנעמי פטנאםאשתו של המפקד פטנאם ובהמשך נישאת למפקד לורנס.דמויות משנהג'ורדנה בלייקחנה בנקולהבת של ג'ון ולוקאס בנקול.
לאחר שהיא נלקחת, היא ניתנת למשפחה חדשה ושמה מוחלף לאגנס מקנזי.סטפן קאנקןוורן פטנאםמפקד בכיר והראשון הידוע כמפקדה של ג'נין.טטיאנה ג'ונסלילי פולרמחליפה את אמילי לאחר שזו נלכדת בידי העיניים.
מזהירה את ג'ון מלשבור את החוקים ומעדיפה לא לפגוע בסטטוס קוו וזאת מכיוון שהיא מאמינה שחייה כשפחה עדיפים על החיים הקשים שניהלה לפני הגעתה לגלעד.
בספטמבר 2019 הוכרז כי "הולו" ו-"MGM TV" מפתחות סדרת המשך ל"סיפורה של שפחה" בהתבסס על הספר "The Testaments" שיצא לאור בשנת 2019. במרץ 2023 התפרסם כי ברוס מילר חדל להיות השואו ראנר של "סיפורה של שפחה" על מנת שיוכל להתמקד בפיתוח סדרת ההמשך.
בפברואר 2025 התפרסם כי הולו מתקרבת לאישור הפקת הסדרת המשך, שיככבו בה אן דאוד וצ'ייס אינפיניטי.
במרץ 2025 התפרסם כי גם לוסי האלידיי לוהקה לתפקיד ראשי בסדרה.
בינואר 2026 התפרסם כי הסדרה עתידה לעלות לשידור ב-8 באפריל 2026.
סיפורה של משימה הוא סרט דרמה רוסי עטור שבחים בבימויה של אבדוטיה סמירנובה.
בכיכובם של אלכסיי סמירנוב, יבגני חאריטונוב, פיליפ גורביץ' ואירינה גורבאצ'ובה.
צילומי הסרט נערכו בסנקט פטרבורג והוא יצא להפצה נרחבת בבתי הקולנוע ברוסיה החל מה-6 בספטמבר 2018. הסרט הוקרן בישראל בהקרנה מיוחדת בתיאטרון גשר, ב-2 בנובמבר 2018 במסגרת פרויקט ימי קולנוע רוסי.
האימפריה הרוסית, המאה התשע עשרה.
אל גדוד חיל הנחתים הרוסי שבמחוז טולה מגיע הקצין המוסקבאי גריגורי קולוקולצב, בגדוד זה התרחש פשע ומעל ראשו של החייל הנאשם מרחפת סכנת גזר דין מוות בירייה בעקבות משפט צבאי.
קולוקולצב מחליט לפנות אל הרוזן לב טולסטוי ומבקש ממנו לסנגר על הנאשם בבית המשפט, יען כי הוא אינו האשם האמיתי.
צילומי הסרט נערכו באחוזת יסנאיה פוליאנה שבמחוז טולה ובאולפני לנפילם בסנקט פטרבורג.
ג'ון שמיאקין היה היועץ הראשי של הצוות בתחום היסטוריה.
2018 — פסטיבל הסרטים של קינוטאבר:
סיפור שמתחיל בלוויה של נחש הוא סרט קולנוע ישראלי משנת 1994 בבימויה של דינה צבי ריקליס המבוסס על ספר נוער בשם זה מאת רונית מטלון.
העלילה מספרת על שני ילדים החיים עם אמם ויוצאים לחפש את אביהם שמתקשה להסתגל לארץ, ומפליג בחלומותיו.
משפחת חזן גרה במושב שבו כולם מכירים את כולם.
האב רובר (משה איבגי) המכונה מסיה רובר, האם מרים (ריטה שוקרון) הבן בנימין (ניסים סוסי) ואחותו הקטנה מרגלית (אפרת אביב).
לידם גרה האמא של מרים, מאדאם ראשל (לבנה פינקלשטיין).
מרגלית מתארת לבת דודתה נתניה על מה שקרה להם בקיץ האחרון.
הסיפור מתחיל כשבנימין הציל ילד מהכשת נחש והרג את הנחש.
כל הכפר מקיים הלוויה לנחש והם קוברים אותו כאשר מסייה רובר משבח את בנו האמיץ לעיני כולם.
רובר נעדר מהבית לתקופות ממושכות ומספר למשפחה כי הוא עושה עסקים ברחבי העולם הוא מראה לבנימין פנקס ובו שרטוטים של המצאות שלו שלא הגיעו לשלב מימוש.
לאחר לווית הנחש הוא שוב אורז מזוודה ואומר כי הוא נוסע לעסקים בפריז וכי יגיע לבר המצווה שלו.
בנימין מתכונן לבר המצווה, מוזמנים אורחים אך מגיע מכתב מרובר שאומר שאינו יכול להגיע לחגיגה.
זה פוגע קשות בבנימין, הוא דורש לבטל את החגיגה, מתפרע בבית הספר, קופץ מבריכת המים כדי להראות שהוא אמיץ ומסולק מבית הספר.
מרים אמו רוצה לשלוח אותו לפנימיה בגבעת ברנר אך הוא מסרב.
מרים נפגשת עם אדון סמואל (אבנר חזקיהו) שמספר לה להפתעתה כי פגש את רובר בתל אביב.
היא מספרת למאדאם ראשל כי היא תתקשר למתווך אלגרנטי בתל אביב שיודע היכן נמצא רובר.
בינתיים נעלמת הכלבה שלהם טובית.
מסתבר שהילדים של השכנה שלהם הכניסו אותה לשק והעבירו אותה לטוני הדייג (גבי שושן) בשוק הכרמל.
בנימין מחליט לנסוע לתל אביב עם אחותו מרגלית והם מצרפים גם את שרה (מאיה דה פריז) וניסים (תומר אבן).
הם משוטטים בשוק הכרמל ומוצאים את טוני אך מסתבר שהוא מסר את הכלבה לבנו והיא ברחה.
הארנק של בנימין נגנב והם מסתובבים בלילה ומגיעים לקרקס נודד בשם פיקולינה.
מנהל הקרקס (סימון רוזנפלד) עורך לכבודם מופע קצר.
למחרת הם מגיעים למשרדו של אלגרנטי והוא מוסר להם את כתבתו של רובר.
הם מוצאים אותו במצב מוזנח בדירת חדר מלוכלכת ולא מסודרת.
רובר מופתע ומתבייש במצבו אך מתאושש ומזמין אותם לארוחה במסעדה של מר "חתולה" , מבטיח לו שישלם לו בהקדם ועוד סוחט ממנו הלוואה למונית שתיקח אותם למושב.
לבסוף מחזיר רובר את הילדים למושב ונפרד מהם.
למחרת נפרד בנימין ממשפחתו וחבריו ועולה על אוטובוס לפנימייה.
סיפורו של אדי דוצ'ין הוא סרט ביוגרפי אמריקאי משנת 1956 בסוגה של מלודרמה מוזיקלית עם טיירון פאואר וקים נובק בתפקידים הראשיים.
צולם בצבעי טכניקולור ובשיטת סינמסקופ.
התסריט נכתב על ידי סמואל טיילור והוא מבוסס על סיפור של ליאו קאצ'ר ומתאר באופן חופשי את סיפור חייו של פסנתרן הג'אז אדי דוצ'ין (1909–1951).
דוצ'ין היה פסנתרן ג'אז ומנצח ביג באנד יהודי מפורסם בשנות ה-30 וה-40. הוא היה ללא השכלה מוזיקלית פורמלית אבל בעל יכולת טכנית מעולה בנגינת פסנתר.
הוא ניגן מוזיקה לריקודים וקטעים קלסיים בלוויית תזמורת ג'אז גדולה.
נגינתו השפיעה על רבים ובעיקר על ליברצ'ה שהעריץ אותו.
את קטעי הנגינה בפסנתר מבצע הפסנתרן כרמן קבלרו שגם הוא הושפע מנגינתו של דוצ'ין.
הסרט היה מועמד לארבעה פרסי אוסקר: על הצילום, פסקול מוזיקה מקורית, סאונד וסיפור מקורי .
אדי דוצ'ין (טיירון פאואר) מגיע מבוסטון לניו יורק בסוף שנות ה-20 כדי למצא משרה כפסנתרן בביג בנד של ליאו רייסמן המופיע בסנטרל פארק קזינו.
שם הוא מכיר את מרג'ורי אולריק (קים נובק), אשת חברה יפה ואמידה.
נגינתו מוצאת חן בעיניה והיא עוזרת לו להתקבל למשרה קבועה בתזמורת.
אדי מתחיל לחזר אחריה והיא נענית לו למרות הבדלי המעמדות.
לבסוף היא נפגשת עם הוריו ובברכת מזל טוב הם מודיעים על נישואיהם.
חתונתם נערכת במלון מפואר ואדי מאושר.
הקריירה שלו נוסקת בעזרת ידידו ואמרגנו לו שרווד (ג'יימס ויטמור).
הוא מופיע גם ברדיו, מתמנה למנצח תזמורת ומופיע בנשפי ריקודים של החברה הגבוהה במלון וולדורף אסטוריה ומתפרסם בכל ארצות הברית ומרג'ורי יולדת את בנם פיטר.
מרג'ורי מתה לאחר הלידה ואדי נשבר.
הוא יוצא להופעות באמריקה הדרומית ומנתק את עצמו מבנו פיטר הגדל אצל דודה ודודתה של מרג'ורי.
במלחמת העולם השנייה הוא מתגייס לצי ארצות הברית ומשרת כקצין על משחתת באוקיינוס השקט.
לאחר השחרור הוא משתכנע לחדש את קשריו עם בנו פיטר (רקס תומפסון) שהוא כעת ילד המפליא לנגן בפסנתר.
אדי נפגש עם האומנת של פיטר, צ'יקיטה, (ויקטוריה שו) ומתאהב בה והם מתחתנים.
הוא ופיטר מנגנים ביחד על שני פסנתרים.
אדי מתחיל שוב להופיע אך חש בחולשה באצבעותיו ונאלץ להפסיק את ההופעה.
הרופאים קובעים שהוא סובל מלויקמיה ואין לכך ריפוי.
אדי משתדל ליידע את פיטר על מחלתו ולבסוף פיטר מבין את האמת והם מנגנים ביחד.
סיפורה של מדינה סבא טוביה הוא סרט טלוויזיוני והדי וי די הרביעי של סבא טוביה.
סבא טוביה נוסע בזמן עם נכדיו בטרקטור הקסמים המעופף שלו בשירים וסיפורים על הקמת מדינת ישראל ותולדתה.
טוביה צפיר – בנימין זאב הרצל / בן-גוריון / יצחק רבין / הנס החלוץ
ארז שפריר – בנו של בן-גוריון
יניב אליהו – דמויות שונות
מיטל סלקמון – דמויות שונות
חן דנון זקס – דמויות שונות
ויקטוריה שוורץ – דמויות שונות
סיפור שלוש אהבות הוא סרט רומנטי אמריקאי משנת 1953 המורכב משלושה סיפורי אהבה:
המאהב הקנאי (The Jealous Lover) בבימויו של גוטפריד ריינהרדט, עם ג'יימס מייסון ומוירה שירר בתפקידים הראשיים ופסקול מוזיקלי של רפסודיה על נושא של פגניני של רחמנינוב בביצוע ג'ייקוב גימפל.
מדמואזל (Mademoiselle) בבימויו של וינסנט מינלי עם לסלי קארון, ריקי נלסון, פארלי גריינג'ר ואתל ברימור בתפקידים הראשיים.
שיווי משקל (Equilibrium) בבימויו של גוטפריד ריינהרדט, עם פייר אנג'לי וקירק דאגלס.
הסיפורים מוקרנים ברצף בשיטת פלשבק כאשר המשתתפים הראשיים בהם נמצאים על אוניית נוסעים.
הכוריאוגרף צ'ארלס קודריי (ג'יימס מייסון) בוחן את רקדנית הבלט פולה וודוורד (מוירה שירר).
היא רוקדת יפה אך לפתע מתמוטטת.
היא מובאת לבית דודתה לידיה (אגנס מורהד) ורופא שבודק אותה אומר שיש לה בעיה בלב ולכן ממליץ שתפסיק לרקוד.
פולה צופה בהופעה מרשימה של להקת הבלט בלונדון ולאחר ההופעה היא נשארת באולם הריק ומתחילה לרקוד על הבמה.
צ'ארלס צופה בה ומתרשם מאוד מהריקוד שלה.
הוא מרגיש שיש בידיו כישרון גדול.
הוא מזמין אותה לביתו ומצייד אותה בבגד ובנעלי בלט והיא רוקדת לפניו לצלילי הרפסודיה על נושא של פגניני מאת רחמנינוב.
צ'ארלס מתאהב בה ורוצה לנשקה אך היא מצליחה להתחמק, להגיע לביתה ולספר לדודתה על מה שקרה.
לאחר זאת היא מתמוטטת ומתה.
בבית מלון ברומא מתאכסנים הילד תומאס קמפבל (ריקי נלסון) ומורתו לצרפתית המכונה "מדמואזל" (לסלי קארון) שגם אחראית עליו מאחר שהוריו נמצאים בטיול.
תומאס משתעמם בשעורי הצרפתית, יוצא מהמלון ומגיע לבית סמוך בו מתגורר אישה מבוגרת בשם הייזל פניקוט המכונה "מכשפה" (אתל ברימור).
היא שואלת את תומאס לרצונו והוא אומר שהוא רוצה להפוך למבוגר.
היא נותנת לו סרט ומבקשת שבשעה שמונה בערב, יצמיד את הסרט למצחו וילחש את שמה ואז יהפוך לגבר צעיר עד חצות.
הוא עושה זאת והופך לבחור צעיר ונאה (פארלי גריינג'ר), יורד לבר ואישה מנסה לפלרטט איתו (ז'ה ז'ה גאבור).
הוא יוצא ופוגש את "מדמואזל" ומתחיל לשוחח אתה על שירה צרפתית.
מתפתח ביניהם סיפור אהבה קצר מלווה בחיבוק ונשיקה.
לקראת חצות הוא נפרד ממנה ואומר לה שייפגש אתה למחרת בתחנת הרכבת.
הוא חוזר לחדרו, לוחש את שמה של הייזל פינקוט וחוזר להיות ילד.
"מדמואזל" מגיעה למחרת לתחנת הרכבת ומוצאת את תומאס והוריו העומדים לעלות על הרכבת.
היא נתקלת בגברת פניקוט בתחנה וארנקה של פניקוט נופל ותכנו מתפזר.
היא אוספת את הכל פרט לסרט שנשכח.
כעת באנייה הסרט נשמט מארנקה.
היא מרימה אותו ואז גבר צעיר מביט בה בחיבה ואומר כי הוא זוכר אותה מתחנת הרכבת.
הם צועדים ביחד וסיפור אהבה חדש מתחיל.
פייר נרבל (קירק דאגלס) עומד ליד נהר סן בפריז.
לפתע הוא שומע צעקות שמישהו קפץ מהגשר.
הוא קופץ למים ומציל אישה צעירה (פייר אנג'לי).
הוא מבקר אותה בבית החולים, מנסה לעודד אותה ומזמין אותה לביתו לאחר שתשתחרר.
היא מספרת לו ששמה נינה וכי בעלה הוצא להורג במחנה ריכוז גרמני.
הוא עמד לברוח והיא שלחה לו פתק באמצעות שליח וכתבה לו שלא יברח כי המקום עומד להיכבש בקרוב על ידי בעלות הברית.
השליח מסר את הפתק לגרמנים והם הוציאו את בעלה להורג.
היא רואה את עצמה אשמה במות בעלה ולא אכפת לה למות.
פייר היה בעבר אמן מפורסם בטרפז מעופף בקרקס.
הוא לקח כל הזמן סיכונים עד שיום אחד בת זוגו לטרפז נפלה אל מותה.
חבריו האשימו אותו ברצח ואילו הוא טען שזו תאונה.
הוא שואף לחזור לקרקס ומציעה לנינה להיות שותפה שלו והיא מסכימה.
הוא מתחיל לאמן אותה והיא מתקדמת יפה.
לבסוף מגיע אמרגן מפורסם והם מתבקשים לבצע את "קפיצת המוות" ללא רשת ביטחון.
פייר מסרב אך נינה מסכימה.
הם מבצעים את הקפיצה המסוכנת בהצלחה ועוזבים את הקרקס מחובקים.
שם השחקן/ית שם הדמות הערותמוירה שיררפולה וודוורדרקדנית בלטג'יימס מייסוןצ'ארלס קודריימנהל תיאטרון בלטאגנס מורהדדודה לידיהדודה של פולהלסלי קארוןמדמואזלאומנתריקי נלסוןתומאסילד צעירפארלי גריינג'רתומאסתומאס המבוגראתל ברימורהייזל פניקוטאישה מבוגרתקירק דאגלספייר נרבללוליין קרקספייר אנג'לינינהלוליינית בקרקסז'ה ז'ה גאבוראישה על הבר
סיפורה של ליסי היא מיני-סדרת אימה אמריקאית, המבוססת על רומן באותו השם שכתב על ידי הסופר סטיבן קינג ויצא לאור בשנת 2006. המיני-סדרה נכתבה על ידי קינג, מבוימת על ידי הבמאי פבלו לריין, והופקה על ידי ג'יי ג'יי אברמהס וג'וליאן מור, שגם מככבת בתפקיד הראשי.
מככבת בו ג'וליאן מור בתפקיד הראשי.
המיני-סדרה עלתה לשידור ב-4 ביוני 2021.
לאחר מותו של בעלה הסופר, אלמנה מגלה שהיא נרדפת על ידי סטוקר מסוכן, שאובססיבי לעבודותיו של בעלה.
ג'וליאן מור – ליסי לנדון
קלייב אוון – סקוט לנדון
ג'ואן אלן – אמנדה דבהר
דיין דיהן – ג'ים דולי
סונג קאנג – הקצין דן בוקמן
ג'ניפר ג'ייסון לי – דרלה
רון קפאס ג'ונס – פרופסור דשמיאל
באוגוסט 2017, הביע סטיבן קינג עניין לראות את הרומן שלו, "סיפורה של ליסי", מעובד כסדרת טלוויזיה: "'סיפורה של ליסי' הוא האהוב עליי ביותר מכל ספריי ואשמח לראות אותו מעובד, במיוחד עכשיו שיש סוג של פתיחות בשירותי הזרמת המדיה בטלוויזיה ואפילו ברשתות הכבלים.
יש יותר חופש לעשות דברים עכשיו וכשאתה עושה סרט על פי ספר, יש את הדבר הזה שאותו אני מכנה 'תסמונת הישיבה על המזוודה'.
אתה מנסה לארוז את כל הבגדים בבת אחת והמזוודה לא נסגרת.
אז קשה לקחת ספר מלא, ולדחוס אותו לתוך שעתיים ועשר דקות.
אבל כתוכנית טלוויזיה יש לך 10 שעות."
באפריל 2019, הוכרז כי חברת אפל רכשה את זכויות הפקת העיבוד לרומן והזמינה אותו כמיני-סדרה בת שמונה פרקים שישודרו בשירות הזרמת המדיה שלהם, אפל TV פלוס, שייכתבו על ידי קינג ויופקו על ידי ג'יי ג'יי אברמהס.
באוגוסט 2019, דווח שהבמאי פבלו לריין יהיה אמון על בימוי המיני-סדרה.
בפברואר 2020, דווח כי הצלם דריוס חונדג'י יהיה אחראי על צילום פרקי המיני-סדרה.
באפריל 2019, ג'וליאן מור לגילום דמותה של ליזי לנדון.
באוקטובר 2019, קלייב אוון לוהק לצוות השחקנים; בנובמבר 2019, ג'ואן אלן ודיין דיהן לוהקו לצוות השחקנים, ובדצמבר 2019, דווח על ליהוקו של סונג קאנג לצוות השחקנים.
בינואר 2020, נודע על ליהוקה של ג'ניפר ג'ייסון לי.
כאשר אפל חשפה לראשונה מבט ראשון על המיני-סדרה בפברואר 2021, התגלה גם כי השחקן רון קפאס ג'ונס לוהק לצוות השחקנים.
צילומי המיני-סדרה החלו באוקטובר 2019 בבית ואן לייב-סוידאם בעיירת פרנקלין, מחוז סומרסט, ניו ג'רזי.
בדצמבר 2019, הצילומים התקיימו בכפר טוקהואה שבמחוז וסטצ'סטר, ניו יורק.
באמצע מרץ 2020, דווח על השבתת הצילומים בעקבות התפרצות מגפת הקורונה.
לריין הצהיר כי טרם ההשבתה נותרו עוד "מספר שבועות" לצילומי המיני-סדרה.
בספטמבר 2020, ג'וליאן מור אישרה שהיא סיימה את הצילומים.
ב-6 בינואר 2021, אפל הודיעה כי המיני-סדרה תעלה לשידור במהלך שנת 2021. חודש שלאחר מכן, אפל חשפה מבט ראשון של המיני-סדרה, במהלכו הוכרז כי המיני-סדרה תעלה לשידור באמצע שנת 2021.
במבט ראשון שנחשף על ידי עם "ואניטי פייר", הוכרז כי שני הפרקים הראשונים של מיני-הסדרה יעלו לשידור ב-4 ביוני 2021, ושאר הפרקים יופצו בכל יום שישי לאחר מכן.
סיפורה של הפוליטיקה הישראלית הוא ספר עיון מאת העיתונאי והפרשן הישראלי עמית סגל.
בספר סקירה של ראשי הממשלה בישראל, והחלטות שקיבלו שעיצבו את פניה של הפוליטיקה הישראלית מאז הקמת מדינת ישראל ועד אמצע שנת 2021, עם כניסתו של נפתלי בנט לראשות הממשלה.
את הספר אייר הקריקטוריסט הראשי של עיתון "הארץ", עמוס בידרמן.
ביולי 2022 החל סגל להקליט לספר גרסת ספר מוקלט.
ב-2023 יצא לאור תרגום של הספר לערבית במרכז למחקרים אסטרטגיים של האמירויות .
ב-2025 יצא לאור תרגום לאנגלית של הספר, תחת השם "A Call at 4AM".
הספר מחולק לשנים עשר פרקים העוסקים בראשי ממשלות ישראל מאז קום המדינה ועד שנת הוצאת הספר (2021).
בכל פרק מובלטת החלטה, שבמבט היסטורי עיצבה את פניה של הפוליטיקה הישראלית.
פרט ליצחק שמיר ולוי אשכול, שאוחדו בפרק אחד, זכה כל ראש ממשלה בפרק עצמאי.
הפרק האחרון הוא אחרית דבר.
בניגוד למקובל בישראל, הספר פורסם בהוצאה עצמית, ולא נמכר בחנויות ספרים אלא רק דרך האתר של המחבר.
שיטת הוצאה זו מעניקה למחבר רווחים גדולים יותר, וסגל בחר בה בעקבות הספר "החיים הם תקופה קשה" שפרסם חנוך דאום באותה השיטה.
בתוך מספר שבועות הספר נמכר בכ-20,000 עותקים, ומהם מעל 10,000 תוך 48 שעות.
בביקורת שפורסמה בעיתון "הארץ", כתב איתי מאירסון כי בספר "יש אמנם כמה נקודות תורפה, אולם כשניגשים אליו בצורה הנכונה הוא מספק סקירה צבעונית ומהנה של בית הקלפים הישראלי ומיטיב להציג את חולשותיהם וגחמותיהם של המנהיגים".
הספר זכה לציון ממוצע של 4.25 כוכבים (מתוך חמישה) באתר "גודרידס".
סיפורה של רות הוא סרט קולנוע אמריקאי מסוגת סרטים רומנטיים היסטוריים משנת 1960 בבימויו של הנרי קוסטר, עם אילנה עדן, סטיוארט ויטמן ופגי ווד בתפקידים הראשיים.
בתפקיד הראשי משחקת השחקנית הישראלית אילנה עדן.
היא הייתה בת 19 וזה היה סרטה הראשון.
היא הופיעה עוד בסרט נוסף - מבצע קהיר (1966) בתפקיד משנה ואלה היו הופעותיה היחידות בסרטי קולנוע.
התסריט מבוסס בחלקו על מגילת רות אבל מתרכז גם בתרבות הפגנית של מואב עם הקרבת ילדות לאל כמוש והוויכוח בין הדת היהודית המונותאיסטית לתרבות האלילית.
רות (אילנה עדן) משרתת ככוהנת במקדש לאל כמוש במואב תחת פיקוחה של הכוהנת הראשית (ויוקה לינדפורס).
אביה העני הביא אותה בילדותה לכוהן הגדול (ת'אייר דייוויד) תמורת כסף.
היא עמדה להיות מוקרבת אלא שהתגלה כתם בזרועה שפסל אותה וחברתה הועלתה כקורבן במקומה.
כעת מתכוננות הכוהנות לקורבן נוסף.
נעמי (פגי ווד), אלימלך (לס טרמיין) ובניהם מחלון (טום טריון) וכליון (ג'ון גבריאל) הם יהודים שהיגרו למואב מבית לחם בגלל רעב.
הם צורפים מבוקשים ומחלון מתקין כתר מזהב שיושם על ראש הילדה המוקרבת.
מחלון מביא את הכתר למקדש ונפגש שם עם רות.
מתפתח ביניהם דו-שיח על אמונה באל נראה (כמוש) לאלוהים בלתי נראה.
רות מתאהבת במחלון ומתחילה לפקפק באמונתה בכמוש.
כאשר הכהן הגדול עומד לנעוץ את חרבו בילדה השוכבת למרגלות כמוש, משמיעה רות צעקה והכהן נעצר אך לבסוף מבצע את זממו.
רות נמלטת אך נתפסת, נעצרת ושערה נגזז.
חיילים מתפרצים לביתו של אלימלך, הורגים את אלימלך וכליון ולוקחים את מחלון לעבודת פרך במחצבה לכל חייו.
כעבור מספר חדשים משוחררת רות ומנסה לשחרר את מחלון בעזרת שוחד.
בעת הבריחה נדקר מחלון ונפצע קשה.
הוא מובל לבית אלימלך ולפני מותו הוא מקדש את רות בטבעת.
נעמי מחליטה לחזור לבית לחם.
את אלמנתו של כליון, ערפה, (זיוה רודן) היא משכנעת להישאר במואב ולהקים שם משפחה אבל רות דובקת בה ומחליטה לחזור אתה לבית לחם.
בדרך הן מתחמקות מחיילים מואבים שרודפים אחריהם.
הן מתקבלות בבית לחם בזלזול על ידי הנשים בעיקר בגלל מוצאה המואבי של רות.
רות ונעמי משתכנות בחורבה ורות מתחילה ללקט שיבולים בשדות של בועז (סטיוארט ויטמן), קרוב משפחה של אלימלך.
המפגש הראשון ביניהם הוא טעון בגלל יחסו המתנשא של בועז על האישה המואביה אף על פי שהוא נשבה ביופייה.
טוב (ג'ף מורו) הוא קרוב משפחה עשיר של אלימלך וגם הוא מתאהב ברות, משפץ את ביתם, מצייד אותם במזון רב ומתכוון לשאת אותה לאישה.
מעלילים על רות שהיא מואבייה ועדיין עובדת אלילים.
נערך לה משפט בפני זקן העדה (בזיל רויסדל) והיא מזוכת.
בבית לחם עורך טוב את חגיגת היין ומודיע שמחר יישא את רות לאישה.
לפי עצת נעמי מגיעה רות לבועז ומביעה לפניו את אהבתו אליה ורצונה להינשא לו.
למחרת מתלבשת רות לחתונה, מתקרבת לטוב ואומרת לו בפומבי שאינה אוהבת אותו.
טוב מודיע שבתור קרוב משפחה הוא חייב לשאת את רות (חוק ייבום).
בועז מגלה לכולם את פגישתם בלילה וטוב זורק לעברו את סנדלו ומשחרר את רות מהתחייבותו וכל הקהל מריע.
לבסוף נאמר כי הם הולידו את עובד ועובד הוליך את ישי וישי הוליד את דוד ומדוד נולד המשיח (ישו).
שם השחקן/יתשם הדמותהערותאילנה עדןרותפגי וודנעמידארייקבועזטום טריוןמחלוןג'ף מורוטובזיוה רודןערפהת'אייר דייווידהאדקכהן גדולבזיל רויסדלשמעזקן העדהג'ון גבריאלכליוןלס טרמייןאלימלךבוקרג'ון בנרמלך מואבויוקה לינדפורסאליילתכוהנת ראשית
סיפור פשע אמריקאי: מוניקה לוינסקי הוא שמה של העונה השלישית של סדרת האנתולוגיה מבית FX, מז'אנר פשע אמיתי, סיפור פשע אמריקאי.
העונה מורכבת מ-10 פרקים ועלתה לראשונה ב-7 בספטמבר 2021. העונה מתארת את שערוריית קלינטון-לוינסקי ומבוססת על הספר קונספירציה עצומה: סיפורה האמיתי של שערוריית המין שכמעט הפילה נשיא מאת ג'פרי טובין.
צוות השחקנים כולל את שרה פולסון, אנלי אשפורד וג'ודית לייט (כולם גילמו דמויות אחרות מהעונות הקודמות), יחד עם ביני פלדשטיין, קלייב אוון, מרגו מרטינדייל, בילי אייכנר, קובי סמולדרס, אידי פאלקו, טרן קילם, קולין הנקס, מירה סורבינו, אליזבת ריזר, ואנתוני גרין.
הסדרה קיבלה ביקורות חיוביות לרוב ממבקרים, אך נחשבה לטובה פחות משתי העונות הקודמות: "המדינה נגד או.
סימפסון: סיפור פשע אמריקאי" ו"הרצח של ורסצ'ה".
שרה פולסון – לינדה טריפ
ביני פלדשטיין – מוניקה לווינסקי
אנאליי אשפורד – פולה ג'ונס
מרגו מרטינדייל – לוסיאן גולדברג
אידי פאלקו – הילרי קלינטון
קלייב אוון – ביל קלינטון
בילי אייכנר – מאט דראדג'
אליזבת ריזר – קתלין ויילי
ג'ודית לייט – סוזן קרפנטר-מקמילן
אנתוני גרין – אל גור
קובי סמולדרס – אן קולטר
קולין הנקס – מייק אמיק
טרן קילם – סטיב ג'ונס
מירה סורבינו – מרסיה לואיס
קתלין טרנר – סוזן וובר רייט
דן בקדאל – קנת סטאר
ג'וזף מאזלו – פול בגאלה
בלייר אנדרווד – ורנון ג'ורדן
קווין פולאק – ברני נוסבאום
פטריק פישלר – סידני בלומנטל
בינואר 2017 פורסם כי עונה רביעית של סיפור פשע אמריקאי נמצאת בפיתוח.
העונה נועדה לסקר את פרשת מוניקה לווינסקי ואת האירועים שהתרחשו בתקופת נשיאותו של קלינטון, המבוסס על ספרו של ג'פרי טובין "קונספירציה עצומה: סיפורה האמיתי של שערוריית המין שכמעט הפילה נשיא".
עם זאת, באפריל 2018, היוצר ראיין מרפי גילה כי העונה בוטלה ואינה עוד בפיתוח.
ב-6 באוגוסט 2019, נודע כי פרשת השערורייה של קלינטון-לוינסקי חזרה לפיתוח כעונה שלישית של הסדרה, שתיכתב על ידי שרה בורגס ותיקרא בשם "הדחה".
הפקת העונה החלה באוקטובר 2020.
בפברואר 2017 חשף מרפי ששרה פולסון אמורה לככב בעונה, אך לא בתור הילרי קלינטון.
מאוחר יותר נחשף כי פולסון, ביני פלדשטיין ואנלי אשפורד יככבו בתפקיד לינדה טריפ, מוניקה לווינסקי ופולה ג'ונס, בהתאמה, כאשר לוינסקי עצמה חתומה כמפיקה משותפת.
מאוחר יותר באותו החודש פורסם כי דמותה של הילרי קלינטון לא תהיה משמעותית בסדרה.
ב-15 בנובמבר 2019 דווח כי קלייב אוון יגלם את ביל קלינטון ואנתוני גרין את אל גור.
מאוחר יותר באותו החודש נודע כי מרגו מרטינדייל תגלם את לוסיאן גולדברג.
בינואר 2020 נודע כי בילי אייכנר חתם לגלם את מאט דראדג'.
במרץ 2021 פורסם כי אידי פאלקו ובטי גילפין יגלמו את הילרי קלינטון ואן קולטר, בהתאמה; מאוחר יותר עזבה גילפין את הסדרה בגלל התנגשויות עם לוח הזמנים שלה והיא הוחלפה על ידי קובי סמולדרס.
ידוע גם שג'ודית לייט לוהקה לגלם את סוזן קרפנטר-מקמילן.
באוגוסט 2021 פורסם כי מירה סורבינו, בלייר אנדרווד, ג'וזף מאזלו, דן בקדאל, קווין פולאק ופטריק פישלר הצטרפו לצוות בתפקידי משנה.
שלב הצילומים אמור היה להתחיל ב-21 במרץ 2020 אך הופסק עקב מגפת הקורונה.
ב-13 בנובמבר 2020, שרה פולסון פרסמה תמונה שלה כלינדה טריפ עם הכיתוב "לינדה.
"סיפור פשע אמריקאי: מוניקה לווינסקי" החל בצילומים עיקריים".
הטיזר הרשמי לסדרה יצא ב-4 באוגוסט 2021. במקור, הסדרה תוכננה לעלות ב-27 בספטמבר 2020, אך הדבר התעכב עקב המגפה.
הפרק הראשון שוחרר לבסוף ב-7 בספטמבר 2021.
סיפורה של בולשת הוא סרט קולנוע אמריקאי משנת 1959 בבימויו של מרווין לרוי, עם ג'יימס סטיוארט וורה מיילס בתפקידים הראשיים.
התסריט מבוסס על הספר "The FBI Story: A Report to the People" של דון וויטהד משנת 1956.
הספר והסרט מתארים את הקמתו והתפתחותו של ה-FBI מארגון קטן בשנת 1924 (הלשכה לחקירות) עד לארגון עם אלפי מועסקים בשנים לאחר מלחמת העולם השנייה.
הסרט למעשה משמשה כסרט הסברה לארגון והוא נעשה בתמיכת ה-FBI ובעיקר בתמיכתו של ג'ון אדגר הובר שמופיע בהופעת קמע בסרט.
המקרים המתוארים בו הם אמיתיים.
הסרט מלווה בקולו של ג'יימס סטיוארט שמשחק בתפקיד ראשי כאיש FBI שהתפתח ביחד עם הארגון.
הסרט מתחיל בתיאור הפשע של ג'ק גרהאם (ניק אדמס) בשנת 1955 .
הוא ליווה את אמו לנמל התעופה בדנבר, הניח במזוודתה פצצה מושהית והחתים אותה על ביטוח חיים בסך 37,500 דולר.
המטוס התפוצץ וכל נוסעיו ואנשי הצוות נספו.
בעבודה מאומצת הצליחו אנשי ה-FBI במחלקות השונות לתפוס אותו והוא הודה ולאחר משפט הוצא להורג.
מייקל "צ'יפ" הרדסטי (ג'יימס סטיוארט) עבד בשנת 1924 בסניף קטן של (הלשכה לחקירות) בנוקסוויל, טנסי.
שם הציע נישואין ללוסי (ורה מיילס) שעבדה כספרנית והתנתה את הסכמתה בכך שיעזוב את ה-FBI.
לאחר הנישואין הם הגיעו לוושינגשטון לירח דבש ואז השתתף צ'יפ בישיבה עם המפקד החדש ג'ון אדגר הובר שסיפר על תוכניותיו להפוך את הארגון לארגון גדול שיילחם בפשעים למיניהם.
הוא חזר ללוסי מלא התלהבות והיא הסכימה שיישאר בארגון לשנה שהתארכה לשנים רבות.
הם עברו לאוקלהומה שם היה צ'יפ סוכן סמוי שנלחם בהצלחה בקו קלוקס קלאן וכן פיצח מקרי רצח של ילידים אינדיאנים.
לאחר ששני אנשי FBI נהרגו בקרב יריות עם פרנק נאש , הוחלט לצייד את סוכני ה-FBI בנשק.
ב-1934 השתתף צ'יפ עם ידידו סם קרנדל (מארי המילטון) בקרב נגד בייבי פייס נלסון בו נהרג סם.
צ'יפ מתאר את השתתפותו בקרבות עם פושעים מפורסמים - ג'ון דילינג'ר, משין גאן קלי, בייבי פייס נלסון, אמא בארקר ועוד.
במלחמת העולם השנייה גדל ה-FBI מ-2,500 עובדים ל-5,000 והשתתף במעקב ובמעצר אחרי אזרחים ממוצא יפני, גרמני ואיטלקי שהיו יכולים לשמש כסוכני אויב.
צ'יפ נשלח לדרום אמריקה לחלץ שולשה סוכני FBI שזהותם התגלתה ובהם ג'ורג' בנו של עמיתו המנוח סם.
בנם של צ'יפ ולוסי מתגייס לחיל הנחתים של ארצות הברית ונהרג בקרב איוו ג'ימה.
לאחר המלחמה מתרכז ה-FBI בגילויו סוכנים של רוסיה בעת המלחמה הקרה וצ'יפ מתמנה לראש מבצע מוצלח לגלות סוכן רוסי בעת העברת חומר סודי.
שם השחקן/יתשם הדמותהערותג'יימס סטיוארטצ'יפ הרדסטיאיש FBIורה מיילסלוסי הרדסטיאשתו של צ'יפניק אדמסג'ק גרהאםעברייןמאריי המילטוןסם קרנדלאיש FBIלארי פנלג'ורג' קרנדלאיש FBIג'ון אדגר הוברבתפקיד עצמוראש ה-FBI
"סיפור של איש אמיתי" הוא סרט עלילתי סובייטי בבימויו של אלכסנדר סטולפר, המבוסס על ספר "הטייס הקיטע (או מעשה באדם השלם)" מאת בוריס פוליבוי.
על ההשתתפות בסרט, מספר שחקני קולנוע, במאי ובמאי צילום זכו בפרס סטלין מדרגה שנייה בשנת 1949.
בסוף מרץ 1942, במהלך קרב אוויר באזור היער השחור של טבעת דמיאנסק, הופל טייס הקרב אלכסיי מארסייב ומטוסו התרסק ביער.
את הטייס השוכב מרחרח דוב שעומד לאכול אותו, אך הטייס, שומר על קור רוח, שולף בשקט אקדח מכיס מעיל הטיסה שלו ויורה בחיה ולאחר מכן הוא מאבד את הכרתו.
כשהוא מתעורר, הוא מבין שרגליו נפגעו קשות.
כשהוא מוצא את עצמו לבדו ביער חורפי במרחק של 50 ק"מ מהמיקום של הצבא האדום, מרסייב מחליט לעשות את דרכו.
כל צעד ניתן לו במחיר של מאמצים מדהימים.
כאשר רגליו מסרבות לבסוף להגיב, הוא זוחל על ארבע.
במשך 18 ימים עושה מרסייב את דרכו ביער מכוסה שלג, עד שהוא מגיע בטעות לפרטיזנים, שמעבירים אותו לצבא.
בבית החולים כורתים את רגליו של מרסייב.
כאדם צעיר מאוד, הוא הופך לנכה.
קומיסר הגדוד וורובייב נמצא במחלקה עם מרסייב.
הוא פצוע קשה, אבל לא מאבד את רוחו.
באופטימיות שלו הוא תומך בכל מי שהיה במחלקה בבית החולים.
וורוביוב העריץ את אומץ ליבו של ניקולאי אוסטרובסקי, אשר, בהיותו משותק, כתב את הספר כיצד הפלדה הייתה מחוסמת.
בכוח הנפש שלו, וורוביוב עוזר למרסייב להאמין שגם בלי רגליים אדם מסוגל הרבה.
כתבה על הטייס הצבאי סגן קרפוביץ', שכף רגלו נקטעה במהלך מלחמת העולם הראשונה, עוזרת לו לשכנע את הצעיר שאיבד את האמון בעצמו.
אולם הוא לא פורש מהצבא וממשיך לטוס.
מרסייב מחליט שהוא חייב לחזור להטיס מטוס קרב.
כל יום, אלכסיי עושה סט תרגילי רגליים שפותח על ידו.
למרות הכאב העז, הוא מאריך את זמן האימונים מדי יום.
לבסוף, הוא לומד ללכת שוב עם רגליים תותבות שיוצרו במיוחד עבורו.
תוך כדי אשפוז בסנטוריום, לשם נשלח אחרי בית החולים, אלכסיי לומד לרקוד בעזרתה של האחות זינוצ'קה.
במהלך ועדה רפואית שאמורה לקבוע באם הוא כשיר לחזור לשרת כטייס קרב, מארסייב משכנע את חברי הוועדה לבחון את כישורי הריקוד שלו.
חברי הוועדה שצופים בו רוקד ריקודי הדורשים פעילות רגליים מורכבת, משתכנעים שמדובר בבן אדם יוצא דופן.
כתוצאה מכך מבקש מארסייב אישור מהרופאים לחזור לחזית.
מארסייב נכנס לבית ספר להכשרת טייסים ולאחר שסיים טיסה יחד עם מדריך טיסה, מאשר את מיומנותו כטייס קרב.
לאחר שנודע כי לטייס יש רגליים תותבות במקום רגליים, המדריך מעריך את הישגו.
במהלך אחד הקרבות שלאחר מכן, מרסייב מיירט 2 מטוסי Focke-Wulf Fw 190 Würger, אשר הוטסו על ידי גרמנים מדיוויזיית ריכטהופן המפורסמת, מציל חבר זוטר ובקושי מגיע לשדה התעופה עם שאריות דלק.
פאבל קדוצ'ניקוב – אלכסיי מארסייב
ניקולאי אוחלופקוב – קומיסר וורוביוב
אלכסיי דיקיי – וסילי וסילייביץ'
תמרה מקארובה – קלאוודיה מיכאילובנה
וסילי מרקורייב – הקצין סטפן איוואנוביץ'
בוריס דוברונראבוב – יו"ר הוועדה
בוריס באבוצ'קין – מפקד הגדוד
סיפורה של אגנס הוא סרט קולנוע מסוגת ניאו נואר וסרט מסתורין אמריקאי משנת 1985 בבימויו של נורמן ג'ואיסון, עם ג'יין פונדה, אן בנקרופט ומג טילי בתפקידים הראשיים.
התסריט נכתב על ידי ג'ון פילמייר והוא מבוסס על מחזהו המצליח "אגנס של האלוהים" שהועלה לראשונה בברודוויי ב-1979. המחזה הועלה גם בישראל בשנת 2009 בתיאטרון הסמטה.
העלילה היא על נזירה צעירה שמואשמת ברצח ולדה.
עורכת דין חילונית נשכרת לברר את הפרשה ומתעמתת עם הנזירה ועם אם המנזר האחראית עליה.
אן בנקרופט הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה.
מג טילי זכתה בפרס גלובוס הזהב לשחקנית המשנה הטובה ביותר - סרט קולנוע והייתה מועמדת לפרס אוסקר לשחקנית המשנה הטובה ביותר.
ז'ורז' דלרו היה מועמד לפרס אוסקר לפסקול המקורי הטוב ביותר.
במנזר נזירות קתולי במונטריאול נשמעת לפתע זעקה.
הנזירות ובראשן אם המנזר מרים רות (אן בנקרופט) ממהרות לחדרה של הנזירה הצעירה אגנס (מג טילי) ומוצאות אותה מרוחה בדם.
מתחת למיטתה מוצאת אם המנזר תיבה פתוחה ובה ולד חסר חיים.
אגנס מובהלת לבית חולים ולאחר שובה למנזר נפתח נגדה משפט באשמת רצח ולדה.
הפסיכיאטרית ד"ר מרתה ליווינגסטון (ג'יין פונדה) נשכרת על ידי בית המשפט לחקור ולגלות פרטים על סיבת הרצח הזה ולחוות דעה אם היא בכלל מסוגלת לעמוד לדין.
מרתה היא רווקה המטפלת באמה (אן פיטוניאק) הנמצאת במוסד סיעודי.
היא נפגשת עם אם המנזר הנזירה מרים רות שמקבלת אותה בקרירות מחשש שתזיק לאגנס.
בשיחה עם אגנס מתברר שהיא למעשה מנותקת מהעולם המודרני.
היא אחייניתה של מרים והגיעה למנזר בגיל עשר לאחר שאמה נטשה אותה לאחר שהתעללה בה.
אגנס מאוהבת באלוהים ואינה יודעת איך נולדים ילדים.
היא לא מודעת כלל שהייתה בהיריון.
מרים אומרת שאגנס היא "שונה" ובעבר גזרה על עצמה צום כי אלוהים חושב שהיא שמנה מדי.
ד"ר ליווינגסטון חוקרת גם את הכומר האב מרטינו (גרטיאן ז'לינה) העוזר לנזירות בטקסים שונים היות שהוא הגבר היחיד עמו הייתה אגנס במגע.
במהרה מתברר שאין לו קשר להיריון של אגנס.
אמונתה והתאהבותה באלוהים כה גדולה עד כי חוותה דימומים מגופה (סטיגמטה).
מרים רות רוצה שד"ר ליווינגסון תפסיק את חקירותיה וכך גם דורש ממנה המונסניור (גבריאל ארקנד), נציג הבישוף.
מרתה לא נרתעת ומקבלת רשות לחקור את אגנס בעזרת היפנוזה.
הקשר של ד"ר ליווינגסטון ומרים יודע עליות ומורדות.
מרים מגלה לה שהיא אינה בתולה אלא אלמנה ואם לשני בנים וכי בעבר הייתה מעשנת כבדה ופעם אחת ד"ר ליווינגסטון מציעה לה סיגריה והן מעשנות בצוותא.
מרים רות נזכרת כי אגנס הרתה ב-23 בינואר כי באותו יום היא שרפה את בגדיה שהיו מוכתמים בדם ולא בדם של וסת.
ד"ר ליווינגסטון מגלה שיש מעבר סודי בין המנזר למתבן.
בית המשפט מבקש ממנה לסיים את החקירה.
במאמץ היא מקבלת אפשרות לחקירה נוספת בהיפנוזה בנוכחות האחות מרים.
מתברר שביום מותה של האחות מרי-פול (אגנס מידלטון) שהייתה קשורה מאוד לאגנס, היא הנחתה אותה ללכת למתבן ולפגוש שם "אותו" (את האלוהים).
אגנס עשתה זאת ושם "הוא" נגלה לה (אדם לא ידוע שאנס אותה).
אגנס מתארת זאת תחת היפנוזה ומדממת מהעור (סטיגמטה).
היא מתארת איך חנקה את הוולד על ידי ליפוף חבל הטבור על צווארו כי חשבה שהוא "שגיאה" כפי שאמה אמרה עליה שהיא "שגיאה".
הסיפור מתגלה, המדובר באונס ובית המשפט מוצא שאגנס אינה אחראית למעשיה ומחזיר אותה למנזר בדרישה שהיה תחת פיקוח רפואי הדוק.
שם השחקן/יתשם הדמותהערותג'יין פונדהד"ר מרתה ליווינגסטוןפסיכיאטריתאן בנקרופטמרים רותאם המנזרמג טיליאגנס דברונזירהגרטיאן ז'לינההאב מרטינוכומרגבריאל ארקנדמונסיניוראן פיטוניאקגב' ליווינגסטוןאמה של ד"ר ליווינגסטוןאגנס מידלטוןמרי-פולנזירה
סיפור של קסם הוא ספר פנטזיה שנכתב על ידי כריס קולפר.
הספר הוא הראשון בסדרה סיפור של קסם, שמהווה הקדמון לסדרה "ארץ האגדות".
הספר יצא לאור לראשונה ב-1 באוקטובר 2019 בבריטניה, דורג במקום הראשון ברשימת רבי המכר של הניו יורק טיימס, ונשאר ברשימה במשך 17 שבועות.
יצא לאור בעברית בספטמבר 2020, על ידי חברת ההוצאה לאור "אריה ניר - מודן".
הספר מיועד בעיקר לבני נוער.
הספר מתחיל בתיאור ארבע ממלכות שבהן עשיית קסם אינה חוקית.
המשתמשים בקסם או הקשורים אליו נענשים בעונש מוות בדרך כלל ומוצאים להורג.
בממלכה הדרומית, פיה בשם מאדאם ודרברי מבקשת מהמלך צ'מפיון אישור להקים בית ספר לקסם.
הוא מתנגד בתחילה, אך היא משכנעת אותו ומסבירה לו שהבעיה אינה עשיית קסם אלא עשיית כישוף.
היפוכו של דבר הוא יוכל להשתמש בקסם כדי לפתור את ה"עימות הצפוני".
לבסוף המלך מסכים, ומאשר לה לגייס שני ילדים לבית ספרהּ, בתור התחלה.
בממלכה הדרומית, לנשים אין שום זכויות, גם הקריאה אסורה עליהן.
למרות זאת, בריסטל אברגרין בת ה-14 אוהבת לקרוא, ובעקבות כך מסתכנת פעמים רבות.
מאוחר יותר, היא הופכת למנקה בספריה, במטרה לנצל את עבודתה החדשה כדי לקרוא.
אחרי שיטוטים רבים בספרייה מוצאת בריסטל מדף ספרים שעליו שלט "לשופטים בלבד".
היא קוראת חלק מהספרים, ומגלה שכל מי שניסה להביס את השופטים מת עקב כך.
היא מוצאת גם ספר על קסם ובו לחש קסום, ומגלה שהיא יכולה לבצע מעשי קסמים.
לצערה, היא נתפסת על ידי הספרן ונשלחת אל המוסד הסגור "לולאת המגף" על מנת ש"יתקנו" אותה.
מאוחר יותר מאדאם ודרברי מגיעה לשם ומגייסת את בריסטל לבית הספר שלה.
מאדאם ודרברי מגייסת גם את קסנתוס הייפילד שמתמחה בקסמי אש ובטעות הרג את אביו, וכן מגייסת את אמרלדה, שמתמחה באבני חן וגרה במכרה עם גמדים.
אמרלדה מביעה התנגדות בהתחלה, אבל בסוף העניין נפתר.
בבית הספר של מאדאם ודרברי, הם פוגשים את מנדרינה ושמימית.
לאחר מכן מצטרפת אליהם גם לוסי, שמתארת את עצמה כבעלת "יכולת מיוחדת לצרות", ומהר מאוד הופכת לחברה טובה של בריסטל.
במהלך השיעורים בריסטל מתקשה להשתמש בקסם שלה, ומאדאם ודרברי מעניקה לה שרביט קסמים.
לאחר שבריסטל כמעט נהרגת, מאדאם ודרברי מחליטה להתחיל ללמד הגנה עצמית, ומגלה לבריסטל שהיא עוזבת את בית הספר על מנת להילחם במלכת השלג, אשר יוצרת סערות בממלכה הצפונית.
מאדאם ודרברי אומרת לבריסטל שאם היא תמות, היא רוצה שבריסטל תירש אותה.
מאדאם ודרברי עוזבת פעם נוספת, ובריסטל מספרת לחבריה מה מאדאם ודרברי עושה, והקבוצה הולכת לעזור לה.
לאחר שהקבוצה נופלת מצוק בזמן בריחה מטרולים וגובלינים, היא נוחתת בגינת פרחים ענקית, שם פוגשים בני הקבוצה ילדה קטנה בשם רוזט.
רוזט מובילה אותם אל דודתה שהיא קוסמת.
הקוסמת מסבירה להם שבשונה למה שמאדאם ודרברי לימדה אותם, להיות מכשפה או פיה זו בחירה.
בהתחלה הם לא מאמינים, אבל אחרי שחברי הקבוצה משתמשים ב"עץ האמת" הם מגלים שאכן דברי הקוסמת הם אמת, וכי מאדאם ודרברי ניסתה לגרום לקסם להיות יותר מקובל על ידי יצירת הפרדה ברורה בין הטוב והרע שבו.
לבסוף, הם מגיעים לממלכה הצפונית ועוזרים לחיילים להילחם במכשפות שעוזרות למלכת השלג.
בריסטל מטפסת אל הארמון שבראש ההר, ומגלה שמאדאם ודרברי היא בעצם מלכת השלג, שמסבירה שהיא כעסה כל חייה בגלל האפליה.
בשל כעסה הגדול, היא הפכה למלכת השלג, ויצרה בעיה שרק פיות יכולות לפתור.
בריסטל אומרת למאדאם ודרברי לברוח אל ההרים הצפוניים, וליצור סערות רק מדי פעם.
בסוף הספר הפיות דורשות שעשיית קסמים תהפוך לחוקית, שנשים וגברים יהיו בעלי זכויות שוות, ושכל החוקים שמגבילים חופש יצירה יבוטלו ובתמורה לכך הן יבטלו את הנזק שעוללה מלכת השלג, ויפתחו את בית הספר לקסם של מאדאם ודרברי לקהל הרחב.
קולפר חשף שבמקור "סיפור של קסם" אמור היה להיות ספר ראשון לסדרת קדימון, ותוכנן להיקרא "הארץ לפני האגדות".
הוא גם סיפר שבעת התחלת הכתיבה של הספר הוא כעס מאוד על מצב העולם והרגיש חסר אונים.
הוא החליט לכתוב יצירה שתעביר את המסר שהוא מאמין בו, והפך את הסדרה ליותר מרק קדימון לארץ האגדות.
בראש ובראשונה "סיפור של קסם" מושפע מהטראומה של קולפר מפיגועי 11 בספטמבר, שהתרחשו בעת שהיה בן 11. קולפר היה בוגר מספיק בשביל להבין את האירוע, אבל לא הצליח להבין את סיבת הדברים.
העובדה שאנשים חווים אפליה על כך שהם חלק מהקהילה הקסומה בספר, היא "מטאפורה ללהיות חלק מהקהילה הגאה".
קולפר הושפע רבות מהספרים של ג'יי קיי רולינג.
בראיון הוא אמר שהסוף של סדרת ספרי הארי פוטר השאיר אותו עם "ריק שאני מנסה למלא בכך שאני כותב ספרים משלי".
קולפר תיאר את הספר כתפילה לחמלה, וכ"ספר הכי קשה" שהוא כתב אי פעם.
הוא רצה לכתוב ספר שיוכל לסייע להורים ולמורים כאשר הם מסבירים לילדים תופעות כמו אפליה, ובאותו זמן להעניק להם "הרפתקה קסומה".
קולפר רצה שילדים ידעו שעדיין יש הרבה אהבה בעולם, גם אם לפעמים הם מרגישים פחות מוערכים או מקובלים.
הוא האמין שהמטרה של ספרי פנטזיה היא לגרום לאנשים להיות יותר הגיוניים ויותר רגישים לחברה.
במרץ 2019 "אנטרטיימנט וויקלי" חשפו את כריכת הספר וזאת כחצי שנה לפני צאתו לאור.
הספר יצא לאור בראשון לאוקטובר 2019, ולאחר עשרים יום כבר היה במקום הראשון ברשימת רבי המכר של הניו יורק טיימס לספרי ילדים - נוער בעלי כריכה קשה.
הוא נשאר ברשימה במשך ארבעה שבועות רצופים, לפני שירד למקום השלישי.
כדי לקדם את הספר, ביקר קולפר בשמונה ערים בארצות הברית וחתם על ספריו במשך שבוע.
הספר קיבל ביקורות טובות ממבקרים, ששיבחו את המסרים של הקבלה וההכלה העולים ממנו .
בכתב העת Publishers weekly נכתב שהספר "מדבר על משפחה מבחירה, קבלת האחר ושינוי נורמות חברתיות באמצעות קבלה", ושיבח את המטאפורות של קולפר לחוויה של להיות במיעוט וכן את הדמויות והעלילה.
מארי איזנהרט מ מCommon sense media נתנה לספר ארבעה מתוך חמישה כוכבים על העומק של הדמויות, והאמינות שהן משדרות.
היא שיבחה גם את ההתמודדות של הדמויות עם טראומה בעודן מתמודדות עם סכנות בניסיון להפוך את העולם למקום טוב יותר בשביל אנשים עם קסם.היא כתבה שהיא אהבה את הנושאים שהספר עסק בהם, אבל אלימות הייתה בשבילה "פחות או יותר בכל מקום".
הספר גם זכה בפרס בחירת ההורים בשנת 2020.
ספר המשך בשם "סיפור של כשף" יצא לאור ב-6 באוקטובר 2020. גם הוא היה ברשימת רבי המכר של הניו יורק טיימס, ויצא ממנה אחרי השבוע ה-17 שלו .
ספר שלישי בשם "סיפור של לחש" יצא גם הוא, ב-28 בספטמבר 2021. קולפר לא בטוח אם יהיה ספר רביעי, אבל ב-12 באוקטובר 2021 הוא אמר שזה "סביר מאוד".
סיפורו של אמט טיל הוא סרט דרמה ביוגרפי, משנת 2022 בבימויה של צ'ינוני צ'וקוו, שנכתב על ידי מייקל ריילי, קית' בושאמפ, וצ'וקוו, והופק על ידי בושאמפ, ריילי וגולדברג.
הוא מבוסס על סיפורה האמיתי של מיימי טיל, מחנכת ופעילה חברתית בתנועה האפרו-אמריקאית לזכויות האזרח, שרדפה אחר צדק לבנה אמט טיל בן ה-14, שנעשה בו לינץ ב-1955 בסרט מככבים דניאל דדויילר, ג'לין הול, פרנקי פייסון, היילי בנט ווופי גולדברג.
הסרט הוצג בבכורה עולמית בפסטיבל הקולנוע של ניו יורק ב-1 באוקטובר 2022, והוא יצא לצפייה בארצות הברית ב-14 באוקטובר 2022, על ידי אולפני יונייטד ארטיסטס.
הסרט זכה לביקורות חיוביות מהמבקרים.
מיימי טיל הפכה למחנכת ופעילה בתנועה לזכויות האזרח לאחר מותו של בנה בן ה-14, אמט, שבשנת 1955 נעשה בו לינץ'.
העילה להירצחו הייתה שיחה שניהל עם קרוליין ברייאנט בת ה-21, אשה נשואה שהייתה בעלת חנות מכולת קטנה.
מיימי טיל התעקשה שהארון המכיל את גופת בנה יישאר פתוח כדי שהעולם יוכל לראות מה הם עשו לבנה.
הסרט מסופר כולו מנקודת מבטה.
על הרצח שומעים בסרט, אך לא הוא מוצג.
דניאל דדויילר בתור מיימי טיל
ג'לין הול בתור אמט טיל
פרנקי פייסון בתפקיד ג'ון קארט'ן, אביה של מיימי טיל וסבו של אמט
היילי בנט בתור קרולין בראיינט, מוכרת בחנות שהאשמותיה הובילו לרצח של אמט.
וופי גולדברג בתור אלמה קארט'ן, אמה של מיימי טיל וסבתו של אמט.
ג'יימי לוסון בתפקיד מירלי אוורס, פעילת בתנועת זכויות האזרח ואשתו של מדגר.
טוסין קול בתפקיד מדגר אוורס, פעיל זכויות האזרח ובעלה של מירלי.
קווין קרול בתור רייפילד מוטי
שון פטריק תומאס בתור ג'ין מובלי
ג'ון דאגלס תומפסון בתור מוזס רייט
רוג'ר גונבור סמית' בתור ד"ר הווארד
התסריט של צ'ינוקוו מבוסס על טיוטה שכתבה בעבר יחד עם בושאמפ והמפיק מייקל ריילי.
ביולי 2021, דניאל דדויילר ווופי גולדברג לוהקו לתפקידים בסרט.
ג'לין הול לוהק לתפקיד אמט באוגוסט.
הצילומים החלו באטלנטה, ג'ורג'יה, בספטמבר 2021. עד סוף השנה לוהקו לתפקידים בסרט; פרנקי פייסון, ג'יימי לוסון, טוסין קול, קווין קרול, שון פטריק תומאס, ג'ון דאגלס תומפסון, רוג'ר גונבור סמית' והיילי בנט.
המוזיקה לסרט הולחנה על ידי אבל קוז'ניובסקי.
הסרט יצא בהקרנה מוגבלת בארצות הברית, בריטניה וקנדה ב-14 באוקטובר 2022, לפני יציאה לאקרנים ב-28 באוקטובר 2022, על ידי יונייטד ארטיסטס .
מחוץ לארצות הברית וקנדה, הוא יופץ על ידי סרטי יוניברסל .
הסרט הוקרן בבכורה בפסטיבל ניו יורק ב-1 באוקטובר 2022, והוקרן בפסטיבל הסרטים של לונדון ב-15 וב-16 באוקטובר 2022 ובפסטיבל פילדלפיה ה-31 באותו חודש.
המפיץ הצהיר שיזמין תלמידי תיכון להקרנות מיוחדות של הסרט באולם אליס טאלי בניו יורק.
פרסקטגוריהמועמד (ים)תוצאהפרס סטלייטהסרט הטוב ביותר - דרמהסיפורו של אמט טילהשחקנית הטובה ביותר בסרט קולנוע - דרמהדניאל דדויילר
"סיפור קצר" הוא סינגל שהוקלט על ידי הזמרת-יוצרת הישראלית דנה אינטרנשיונל.
את השיר הוציאה לאור ב-14 ביולי 2002 חברות התקליטים דנה מיוזיק ו-IMP רקורדס, כסינגל המוביל מתוך אלבום האולפן השביעי שלה, החלום האפשרי (2002).
הוא גם נכלל במארז התקליטורים, אוסף הסינגלים (2003).
"סיפור קצר" הופק על ידי אלי אברמוב, והוקלט באולפני אולטראסאונד בתל אביב.
בשיר מקוננת המבצעת על בחור שאהבה לתקופה מסוימת, "בין הצדפים בחוף אותך מצאתי; ואותך איבדתי".
אזורתאריך יציאהפורמטחברת תקליטיםמקורכלל העולם15 בנובמבר 2001תקליטורדנה • IMP
סיפור קיץ הוא סרט נעורים ישראלי משנת 2004 בכתיבה ובימוי של שמואל חיימוביץ', עם קוסטה קפלן ואיה קורן בתפקידים הראשיים.
העלילה מתרחשת במושב בחופש הגדול בשנת 1982, מלחמת לבנון הראשונה.
במושב בו רוב הגברים התגייסו, נער בן 13 מחלק דואר ומתאהב בצעירה חולת לב.
הסרט השתתף בתחרות ע"ש וולג'ין בפסטיבל הקולנוע ירושלים ביולי 2004, ובפסטיבל הסרטים הבין-לאומי בברלין בפברואר 2005.
קיץ 1982, גל (קוסטה קפלן) הוא נער בן 13 הגר במושב ועובד כמחלק דואר היות שהמחלק הקבוע נמצא במלחמה בלבנון כמו גברים רבים במושב.
מנהלת סניף הדואר היא עליזה (תיקי דיין) וגם לה יש בן במלחמה.
שני חיילים מגיעים למושב ומחפשים את עובדיה גואטה (משה פולקנפליק) שהוכרז כעריק.
אנשי הכפר מסרבים להראות להם את מגוריו ורק גל מתנדב לכך והם באים ואוזקים את עובדיה לקול צעקות אשתו (ריימונד אמסלם) ואיומיו של גואטה כלפי גל כי "יגמור אתו את החשבון".
הגרוש דדון (אלברט אילוז) מנסה להתחיל עם האלמנה מרים עטייה (אוולין הגואל) אך היא דוחה אותו.
חיה לב טוב (איה קורן) היא בחורה יפה בת 20 שנשארת רוב הזמן בביתה היות שהיא סובלת ממום בלב ועליה לעבור ניתוח לב בחו"ל.
גל מביא לה מכתבים ותמונות של חיילים מלבנון אתם היא מתכתבת.
היא רוצה בעיקר ליצור קשר עם החייל משה מנדלבאום (גיל ויינברג) ששולח לה מכתבים וצילומים.
הוא מבטיח שיגיע אליה אך היא מחכה לשווא.
גל וחברו בועז (איתמר כהן) מחליטים להסתנן ללבנון ולחפש שם את משה.
הם מוצאים שם חייל שדומה למשה שמצטלם וגל בטוח שתמונת "משה" תעודד את רוחה ממש כמו בסיפור פרח לב הזהב שהוא מקריא לאחותו מיכלי.
גל חוזר למושב ומסתבר שחיה התעלפה והועברה לבית חולים שם מחליטים לנתחה.
הוא מצליח להגיע לחדר הניתוח לפני שמרדימים אותה ומראה לה את תמונתו של משה והיא מחייכת.
חיה לא שורדת את הניתוח.
קצין נפגעים (נבו קמחי) מגיע למושב ומבשר לעליזה כי בנה נפל בלבנון.
משה מנדלבאום מצליח להגיע למושב לפגוש את חיה אבל גל מוביל אותו אל קברה.
את המוזיקה המקורית של הסרט הלחין יונתן בר גיורא.
בפסקול הסרט נכללים גם שני שירים מקוריים.
"Always So High" (מילים - שמואל חיימוביץ, לחן יונתן בר גיורא) בביצוע שמואל חיימוביץ ודיקלה ברקאי, ו"צא לדרך" (מילים שמואל חיימוביץ, לחן ערן צור) בביצוע ערן צור.
שם השחקן/יתשם הדמותהערותקוסטה קפלןגלאוהד שחראבא של גלאיה קורןחיה לב טובמאיה אנגלראמא של חיהתיקי דייןעליזהמנהלת סניף דואראיתמר כהןבועזאלברט אילוזדדוןאוולין הגואלמרים עטיהשרה פון שוורצהאמא של גלמשה פולקנפליקעובדיה גואטהריימונד אמסלםאשתו של גואטהדני שטגטייס ריסוסעדן כץרוניתחברה של גלמיכל גיירמיכליאחותו של גלגיל ויינברגמשה מנדלבאוםחייל
(בצרפתית L'Histoire d'Adèle H.) הוא סרט ביוגרפי צרפתי משנת 1975 בבימויו של פרנסואה טריפו, עם איזבל אג'אני ו בתפקידים הראשיים.
התסריט מבוסס על נתונים היסטוריים ועל יומנה של אדל הוגו שיצא לאור בשנת 1968, לאחר שהתגלה בשנת 1915, כ־50 שנה לאחר מותה.
אדל הוגו הייתה בתו הצעירה של ויקטור הוגו ושהתה עם משפחתה בגלות באיי התעלה הבריטיים.
אהבתה הכפייתית (ארוטומניה) לקצין אנגלי הביאה לקריסתה הפיזית והנפשית.
כשהייתה בגלות עם יחד אביה באי גרנזי, היא התאהבה בסגן פינסון מהצבא הבריטי וזה החזיר לה אהבה ואף הציע נישואים, מבלי שהתכוון לכך.
כשהוא הוצב בהליפקס, קנדה, היא נסעה בעקבותיו.
בשנת 1863 בהליפקס (נובה סקוטיה) היא קוראת לעצמה בשם בדוי "מיס לולי" ושוכרת חדר בביתם של הזוג סונדרס.
היא מתקיימת מקצבה ששולח לה אביה, מתחילה לכתוב יומן ומתיידדת עם בעל חנות ספרים-מר ויסלר (ג'וזף בלצ'לי)-שמספק לה ניירות כתיבה.
היא נפגשת עם פינסון אך הוא דוחה אותה.
מצבה הנפשי של אדל הולך ומידרדר.
מידי לילה היא חווה ביעותי לילה בו הוא רואה את אחותה הגדולה לאופולדין שנספתה בטביעה יחד על בעלה זמן קצר לאחר חתונתם.
היא חולה בצדרת והרופא שמטפל בה מזהה פתק עליו כתובת של ויקטור הוגו.
הוא מגלה זאת לגב' סונדרס (סלביה מריוט) אך היא לא יודעת מי זה ויקטור הוגו וגם אינה רוצה להביך את אדל.
מר ויסלר רוצה לתת לאדל מתנה לאדל את הספר עלובי החיים אך אדל מבינה שזיהה אותה ונמלטת מחנותו.
התנהגות אדל כלפי פינסון הופכת לכפייתית.
היא מודיעה למשפחתה כי הם נישאו וזה מתפרסם בעיתון בגרנסי.
היא משלמת לזונה כדי שתתייחד עם פינסון ותענג אותו...
כשנודע לה שפינסון התארס עם בת שופט, היא מתפרצת לבית השופט, מדברת בגנותו של פינסון כי הוא מהמר שקוע בחובות ונאלץ להתגייס כדי לא לשבת בבית כלא וכי הם נשואים והיא בהיריון ממנו.
אדל צופה בהופעה של מהפנט (עברי גיטליס) ופונה אליו בבקשה אם יוכל להפנט את פינסון שיאהב אותה.
הוא מסכים ודורש 5.000 פרנק.
כשאדל מבחינה שהאדם שהוא "היפנט" בהופעה הוא למעשה שייך לצוות שלו היא מבינה שהוא רמאי ועוזבת אותו במהירות.
כספה של אדל אוזל והיא עוברת לגור בבית מחסה, מסתובבת ברחובות בבגדים קרועים.
פינסון עובר עם יחידתו לברבדוס ובכסף ששלוח לה הוגו היא נוסעת לשם אך מצבה הנפשי והפיזי מידרדר.
היא מסתובבת ברחובות ברידג'טאון במבט בוהה.
חברו של פינסון מזהה אותה ומודיע לו.
פינסון עוקב אחריה אך היא עוברת מולו במבט קר ובוהה ואינה מגיבה למראהו.
לבסוף אדל קורסת בשוק ונמצאת על ידי שפחה לשעבר שלוקחת אותה לביתה וסועדת אותה.
נוצר קשר עם משפחתה והיא חוזרת לפריז.
הוגו מאשפז אותה במוסד לחולי נפש שם היא גרה 40 שנה ונפטרת בגיל 85 בשנת 1915.
שם השחקן/יתשם הדמותהערותאיזבל אג'אניאדל הוגוברוס רובינסוןאלבר פינסוןלוטננטסילביה מריוטגב' סונדרסעברי גיטליסמהפנטהשחקן הוא כנר ישראלי-צרפתירובין דורימר סונדרסג'וזף בלצ'לימר ויסלרמוכר ספריםרוג'ר מרטיןד"ר מרדוקרופאמאדאם לואיזמאדאם באאהתושבת ברבדוס
צילומי הסרט נערכו באי גרנזי ובסנגל.
איזבל אג'אני הייתה מועמדת לפרס אוסקר לשחקנית הטובה ביותר והייתה אז לשחקנית הצעירה ביותר שהייתה מועמדת לפרס זה.
היא הייתה מועמדת פרס סזאר וזכתה ב וכן בפרס .
סיפורה של הנסיכה קאגויה (ביפנית: かぐや姫の物語) הוא סרט האנימציה ה-21 שהופק על ידי סטודיו ג'יבלי והאחרון שבויים על ידי איסאו טקהאטה.
הסרט מבוסס על אגדת חוטב הבמבוק ויצא בשנת 2013. הפיצה אותו טוהו.
את המוזיקה הלחין ג'ו היסיאשי.
הוא היה מועמד לפרס אוסקר לסרט המונפש הטוב ביותר בשנת 2014, אך הפסיד ל-6 גיבורים של דיסני.
הסרט עוקב אחרי אישה ושמה קאגויה שנמצאת לראשונה בתוך גזע חזרן ועוברת לחיות בעיר הגדולה ולהיות נסיכה אצילית הנאהבת על ידי חמישה מחזרים.
חוטב חזרן זקן אשר גר בכפר מגלה ילדה קטנה בתוך גזע חזרן זוהר.
מתוך אמונה שהיא נוכחות אלוהית הוא ואשתו מחליטים לגדל אותה כשלהם, ומכנים אותה "נסיכה".
הילדה גדלה במהירות וזוכה לכינוי "חזרן קטן" מחבורת ילדים שנהפכים לחבריה, והמרכזי מבניהם הוא סטומרו שמפתח איתה קשר קרוב.
כאשר חוטב הבמבוק נתקל בזהב טהור בתוך חזרן בחורשה בפעם הראשונה, ובפעם השנייה בבגדים מפוארים הוא מחליט יחד עם אשתו לעבור יחד עם קאגויה לעיר הבירה, שם תהיה נסיכה אצילית.
למחרת נאלצת הנערה להשאיר את חבריה מאחור.
המשפחה עוברת לאחוזה מלאה משרתים, והנערה מועסקת על ידי אומנת קשוחה ושמה סגאמי.
במהרה קאגויה מתגעגעת לחיים בכפר שבו גרה לפני.
בהגיעה לבגרות, היא מקבלת את השם הרשמי "הנסיכה קאגויה" (かぐや姫, "הנסיכה הזוהרת") וחוטב הבמבוק עורך חגיגה לכבודה.
היא נמלטת אל ההרים כדי לחפש את סטומרו וחבריה, אך מגלה כי כולם עזבו.
היא מתמוטטת בשלג ומתעוררת חזרה במסיבה.
מאותו רגע קאגויה נעשית שקטה יותר.
קאגויה מושכת אליה חמישה מחזרים אציליים המשווקים אליה חמישה חפצים מיתולוגיים קאגויה אומרת שתתחתן רק עם מי שיביא את אחד מהחפצים שהשוו אותם אליה.
כשהאביב מגיע, הנסיכה מביעה את רצונה לראות את פריחת הדובדבן.
אמה והמשרתת לוקחות אותה חזרה לכפר, שם עומד עץ פורח לא הרחק מביתה הישן.
היא נהנית משפע החיים הפורץ מהעץ, מסתובבת בשמחה בין עלי הכותרת, אך נתקלת בילד.
משפחתו של הילד מבקשת את סליחתה והולכת, מה שמזכיר לקאגויה את זהותה החדשה ואת מעמדה.
בחזרה אל עיר הבירה, העגלה בה הקבוצה נתקעת ובחוץ נשמעת מהומה.